पिता ने बंद करवाई थीं खिड़कियां, वेस्टर्न कपड़े पहनने पर लगाई थी रोक
Actress Priyanka Chopra On How Her father react to her American lifestyle? प्रियंका चोपड़ा ने हाल ही में बताया कि जब कई साल बिताने के बाद वो अमेरिका से भारत लौटीं तो उन्हें लेकर उनके पिता का रवैया बहुत सख्त था। प्रियंका 12 साल की थीं
प्रियंका चोपड़ा ने हाल ही में बताया कि जब कई साल बिताने के बाद वो अमेरिका से भारत लौटीं तो उन्हें लेकर उनके पिता का रवैया बहुत सख्त था। प्रियंका 12 साल की थीं, जब वो अमेरिका गई थीं।16 साल की उम्र में वापस लौटने के बाद उनकी लाइफ स्टाइल बदल चुकी थी। उनके अंदर अमेरिकन हार्मोन्स आ गए थे, जो उनके पिता को बिल्कुल पसंद नहीं थी।प्रियंका ने बताया कि शहर के लड़के उनका पीछा किया करते थे। एक बार तो एक लड़का बालकनी तक आ गया, जिसके बाद उनके पिता ने घर की खिड़की बंद करवा दी थी। इतना ही नहीं उन्होंने प्रियंका के वेस्टर्न कपड़े पहनने पर रोक लगा दी थी।
अमेरिका से लौटने के बाद बदल गईं थीं प्रियंका, पिता ने बरती थी सख्ती
द हॉवर्ड स्टर्न शो में बातचीत के दौरान प्रियंका ने याद किया कि उनके पिता अशोक चोपड़ा ने उनके कमरे की खिड़कियों को बंद करवा दिया था और उनके सारे वेस्टर्न कपड़े जब्त कर लिए थे। प्रियंका ने कहा कि उनके पिता ने हमेशा उनके साथ रहने के लिए एक ड्राइवर भी रख दिया था। वो कहीं भी अकेले नहीं ट्रैवल नहीं कर सकती थीं।
लड़के मेरा पीछा करते हुए मेरे घर तक आ जाते थे- प्रियंका
पिता को याद करते हुए प्रियंका ने कहा- 'मेरे पिताजी दकियानूसी ख्यालों के थे, क्योंकि उन्होंने 12 साल के एक बच्ची को ब्रेड्स के साथ अमेरिका भेजा था, वो खुद को कूल मानते थे। सालों बाद मैं अमेरिकी हार्मोन्स और खाने के साथ भारत लौटी।'
सारी जींस जब्त कर ली गईं, भारतीय सूट पहनने को कहा गया
प्रियंका ने आगे कहा- 'पिता की अपेक्षा मैं 16 साल की उम्र में कुछ ज्यादा मैच्योर थी। मैं भारत के एक छोटे से कस्बे में लौटी तो यहां भी बिल्कुल उसी तरह अपनी मस्ती में रहती, जैसे अमेरिका में रहती थी। लड़के मेरा पीछा करते हुए मेरे घर तक आ जाते थे। एक बार तो एक लड़का देर रात मेरी बालकनी तक आ गया, इस हादसे के बाद मेरे पिता ने खिड़की पर जालियां लगवा दीं। सारी जींस जब्त कर ली गई और कहा कि तुम्हें भारतीय सूट पहनने होंगे। मैं सब कुछ समझ रही थी,लेकिन इस बीच मेरा करियर परवान चढ़ा। मुझे अपने पिता के लिए वाकई बुरा लगा था।
अमेरिका से लौटकर घमंडी हो गई थीं प्रियंका 
प्रियंका ने माना कि जब वो भारत लौटकर वापस आईं तो वो घमंडी और नखरीली थीं। उन्होंने कहा- 'मैं उस वक्त पिता के इस फैसले की गंभीरता नहीं समझ पायी। मैंने सोचा था कि कोई भी मुझे नुकसान नहीं पहुंचा सकता है। मैं जब भी इस बारे में सोचती हूं, मुझे वो दिन याद आता है, जब कोई मेरे बेडरूम के बाहर था। वो मेरी बालकनी में कूद गया था और मैंने उसे देखा और चिल्लाई। मैं अपने पिता के पास गई। जैसे ही मेरे पिता आए तो वह वहां से भाग गया। अगले दिन मेरे पापा ने मुझसे कहा- तुम्हें रूल्स की जरूरत है।'
टुडे शो को दिए एक इंटरव्यू में प्रियंका ने बताया था कि अमेरिका जाकर उन्हें बहुत बहिष्कृत महसूस हुआ था। प्रियंका ने बताया कि शुरुआत में उन्हें कैफेटेरिया के आसपास का रास्ता नहीं पता था, इसलिए वह शौचालय में अकेले चिप्स खाती थीं।